b'\n_START_ARTICLE_\nBokavtalen\n_START_PARAGRAPH_\nBokavtalen, tidligere Bransjeavtalen for bokomsetning eller Bokbransjeavtalen, er en avtale mellom Den norske Bokhandlerforening og Den norske Forleggerforening som regulerer konkurranseforhold omkring omsetning av b\xc3\xb8ker i Norge._NEWLINE_Avtalens bestemmelser om fastpris p\xc3\xa5 b\xc3\xb8ker krever dispensasjon fra konkurranseloven, hvilket gj\xc3\xb8r staten til tredjepart ved framforhandling av avtalen. I 1998 ble slik dispensasjon gitt av Konkurransetilsynet under henvisning til avtalens kulturpolitiske m\xc3\xa5lsetting. Etter endring av Konkurranseloven i 2004 ble det imidlertid ved kongelig resolusjon fattet en generell forskrift som regulerte omsetning av b\xc3\xb8ker og la f\xc3\xb8ringene for den nye avtalen av 2005._NEWLINE_Ny avtale for perioden 1. januar 2015 til 31.desember 2018 ble forhandlet i mars 2014 Denne ble i mai 2014 godkjent av regjeringen for perioden til 1.1.2017.'